Maggiore (jezero)

**Jezero Maggiore** (talijanski: *Lago Maggiore*, latinski: *Lacus Verbanus* doslovno prevedeno **Veliko jezero**) je glacijalno jezero koje se prostire po talijanskim regijama Lombardija i Pijemont i švicarskom kantonu Ticino.

*Jezero Maggiore* je najzapadnije od tri velika alpska jezera pored Milana, koje se prostire u dužini od 70&nbsp;km od Locarna u Švicarskoj do Arona u Italiji.
## Geografija

*Jezero Maggiore* prostire se od švicarskih Alpa do lombardske nizine u Italiji. Ono ima površinu od 212 km²  i drugo je jezero po veličini u Italiji nakon jezera Garda i najveće jezero u švicarskom kantonu Ticino, sa dubinom od 372 metara  predstavlja jedno od najdubljih jezera Evrope.

*Jezero Maggiore* prima vode od slijedećih rijeka: (od sjevera prema jugu) Ticino, Maggia, Toce (zapad) i Trese sa Jezera Lugano na istoku. Jezero ima brojne otoke od kojih je najpoznatija grupa Isole Borromee uz zapadnu obalu jezera, koji geološki predstavljaju nastavak Rta Pallanza.

Jezerske vode bogate su ribom; pastrve, štuke, smuđevi i aloze. Poznati gradovi uz obale jezera su; Stresa, Verbania, Arona i Cannobio (na zapadnoj obali), Luino i Laveno-Mombello (na istočnoj obali) i Locarno u Švicarskoj na krajnjem sjeveru. Između njih odvija se intenzivni brodski prijevoz ljudi i vozila. Jugozapadno od grada Verbanija uzdiže se Planina Mottarone (1491 m) koja se prostire između *Jezero Maggiore* i Jezero Orta.

### Klima
Klima je blaga ljeti i zimi, tako da uz obale jezera rastu mediteranske biljke i palme, *Jezero Maggiore* je svjetski poznato po svojim bujnim parkovima i vrtovima na kojima rastu rijetko egzotično bilje. Poznati vrtovi su po otocima Isola Madre, Isola Bella i Isole di Brissago, park kod Ville Taranto u Verbaniji, te botanički vrt Alpinia iznad Stresa.
### Otoci na jezeru

* Isole Borromee (tri otoka i dvije hridi između gradova Verbania (sjever) i Stresa (jug).
** Isola Bella
** Isola Madre
** Isola dei Pescatori (ili Isola Superiore)
** Isolino di San Giovanni (ispred Verbanie)
** Scoglio della Malghera (između Isole Belle i Isole Pescatori)
* Isole di Brissago (pored Brissaga)
** San Pancrazio ili Grande Isola)
** Isolino (ili Isola Piccola, ali i Isola di Sant’Apollinare)
* Castelli di Cannero (tri mala otočića ispred gradića Cannero Riviera)
* Isolino Partegora (u zaljevu kod grada Angera)
## Historija
Stanovnici koji su živjeli uz obale *Jezera Maggiore* mijenjali su su se tokom vijekova, od Kelta, pa zatim Galla, nakon njih Barbara da bi nakon njih krajem zavladali Rimljani. Tokom srednjeg vijeka krajem su vladale milanske feudalne dinastije; Visconti, Sforze i Borromeo.Borromeji su i dan danas najveći posjednici zemlje oko jezera, koju su stekli još od 15. vijeka, oni još uvijek posjeduju otoke i pravo na izlov ribe po jezeru.

Trgovina je bila glavna djelatnost stanovništva uz obale jezera, koja se dugo vremena obavljala samo po jezeru, a od početka 19. vijeka kad je izgrađen Simplonski prolaz i prva javna cesta proširila se na širu okolinu. Početkom 20. vijeka kad je izgrađena željeznička pruga i Simplonski tunel uz trgovinu je procvjetao i turizam, izgrađeni su brojni hoteli, te aktivnosti traju do danas.
## Porijeklo imena
*Lago Maggiore* jednostavno znači *Veliko jezero*, ime je dobilo zato jer je znatno veće od susjedniih jezera Orta i Varese.
## Naselja uz Jezero Maggiore


Gradovi i naselja na jezeru Maggiore

Švicarskakanton Ticino
ItalijaRegija Pijemont
ItalijaRegija Lombardija


* Sant'Abbondio
* Gerra
* San Nazzaro
* Vira
* Magadino
* Tenero
* Locarno
* Ascona
* Ronco sopra Ascona
* Brissago
* Minusio
* Muralto

* Cannobio
* Cannero Riviera
* Oggebbio
* Ghiffa
* Verbania
* Baveno
* Stresa
* Belgirate
* Lesa
* Meina
* Arona
* Dormelletto
* Castelletto sopra Ticino

* Sesto Calende
* Angera
* Ranco
* Ispra
* Brebbia
* Besozzo
* Monvalle
* Leggiuno
* Laveno-Mombello
* Castelveccana
* Porto Valtravaglia
* Brezzo di Bedero
* Germignaga
* Luino
* Maccagno
* Tronzano Lago Maggiore
* Pino sulla Sponda del Lago Maggiore


## Izvori

## Vanjske veze
* Lake Maggiore (na portalu Encyclopædia Britannica Online) 
* Lago Maggiore online 
* Lago Maggiore 
* Red plovidbe trajekata po Jezeru Maggiore